Diari Oficial de la Generalitat Valenciana


Sumari del DOGV 9579, del 20-04-2023 (2023/4048)

RESOLUCIÓ de 6 d'abril de 2023, de l'Agència Valenciana de Seguretat Ferroviària, per la qual es proveeix pel sistema de lliure designació la vacant anunciada per la convocatòria número 18/2023, de 17 de febrer de 2023.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9579

Data del DOGV
:   20-04-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/4048


Data del document
:   06-04-2023

Organisme emissor


Tipus de document
:   Resolució

Anàlisi jurídica

RESOLUCIÓ de 6 d'abril de 2023, de l'Agència Valenciana de Seguretat Ferroviària, per la qual es proveeix pel sistema de lliure designació la vacant anunciada per la convocatòria número 18/2023, de 17 de febrer de 2023. [2023/4048]  
Vista la Resolució de data 17 de febrer de 2023, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant, de naturalesa funcionarial, en l'Agència Valenciana de Seguretat Ferroviària, convocatòria número 18/2023.  
Tenint en compte l'única sol·licitud de participació presentada dins del termini conferit en la convocatòria i vist l'informe preceptiu i vinculant emés per la Direcció General de Funció Pública, de data 21.03.2023, sobre el compliment dels requisits de participació d'aquesta persona.  
Considerant l'historial professional de competències i capacitats aportat per Nuria Fortea Costa, que compleix amb els requisits exigits en la convocatòria, així com les aptituds professionals en relació amb el lloc de treball al qual opta, resulta idònia per a l'adjudicació del lloc número 38291 amb caràcter definitiu.  
De conformitat amb el que es disposa en la base quarta de la resolució de la convocatòria esmentada, així com en l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, a l'empara del Decret 12/2020, d'1 d'octubre, del president de la Generalitat, pel qual nomena la persona titular de la presidència de l'Agència Valenciana de Seguretat Ferroviària, i en virtut del que es disposa en l'article 15 de la Llei 7/2018, de 26 de març, de seguretat ferroviària, i en l'article 8 de l'Annex del Decret 272/2019, de 27 de desembre, del Consell, d'aprovació de l'Estatut de l'Agència Valenciana de Seguretat Ferroviària, resolc:  
  
  
Primer  
Nomenar Nuria Fortea Costa, funcionària de carrera del subgrup C2, amb NRP \*\*\*5771\*\*\*, cap secretaria director/a general, lloc de treball número 38079, subgrup C1/C2, nivell competencial 16 i complement específic E032.  
El cessament en l'actual lloc de treball de la persona nomenada es produirà d'ofici el dia 30 d'abril de 2023, i la presa de possessió en el nou destí es produirà el dia 1 de maig de 2023.  
La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que va dictar l'acte contra el qual es recorre, en el termini d'un mes comptat des de l'endemà de la seua publicació; o recurs contenciós administratiu davant els jutjats contenciosos administratius de València, o del domicili de la persona demandant, a elecció d'aquesta, en el termini de dos mesos, a comptar des de l'endemà de la seua publicació.  
  
Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 6 d'abril de 2023.- El president de l'Agència Valenciana de Seguretat Ferroviària: Antonio Esparza Sanz.